9. การจัดการ

9.1 โครงสร้างการจัดการ

โครงสร้างการจัดการของบริษัทฯ ประกอบด้วยคณะกรรมการทั้งหมด 2 ชุด ได้แก่
คณะกรรมการบริษัทฯ และคณะกรรมการตรวจสอบ ดังรายละเอียดต่อไปนี้

9.1.1 คณะกรรมการบริษัท

ณ วันที่ 31 ธันวาคม _2546 บริษัทฯ มีกรรมการทั้งหมดจำนวน 8 ท่าน ดังต่อไปนี้

  ---- ------------------------------------- -----------------------------
  1.   นายเย็บ ซู ชวน                          ประธานกรรมการ

  2.   นางเตียว ลี งอ                          กรรมการ

  3.   นายเตียว เชียง ลิม                       กรรมการ

  4.   นายกี บุน กี                             กรรมการ

  5.   นางพรทิพา ประดิษฐ์สุขถาวร                 กรรมการ

  6.   นายอลัน ฮามชาห์ เชนดูท์                   กรรมการ

  7.   นายพิพัฒน์ เรืองรองปัญญา                   กรรมการ

  8.   นายศุภศักดิ์ จิรเสวีนุประพันธ์                 กรรมการ
  ---- ------------------------------------- -----------------------------

กรรมการผู้มีอำนาจลงนามผูกพัน

 นายเย็บ ซู ชวน หรือ นางเตียว ลี งอ หรือ นายกี บุน กี กรรมการสองในสามคนนี้ลงลายมือชื่อร่วมกันและประทับตราสำคัญของบริษัท เว้นแต่ในกรณีที่นิติกรรมมีวงเงินเกินกว่า 25 ล้านบาท ให้นายเย็บ ซู ชวน หรือ นางเตียว ลี งอ ลงลายมือชื่อร่วมกับ นายกี บุน กี รวมเป็นสองคนและประทับตราสำคัญของบริษัท

ขอบเขตอำนาจหน้าที่ของคณะกรรมการตรวจสอบ

ตามมติคณะกรรมการครั้งที่ 2/2545 ซึ่งมีคณะกรรมการตรวจสอบเข้าร่วมประชุม
ได้กำหนดขอบเขตอำนาจหน้าที่ของคณะกรรมการ ดังนี้

คณะกรรมการตรวจสอบมีหน้าที่กำกับดูแลการดำเนินงานของบริษัทฯให้เป็นไปตามวัตถุประสงค์
ข้อบังคับและมติที่ประชุมผู้ถือหุ้นของบริษัทฯ
และคณะกรรมการตรวจสอบอาจมอบหมายให้กรรมการคนหนึ่งหรือหลายคนหรือบุคคลอื่นใดปฏิบัติการอย่างใดอย่างหนึ่งแทนคณะกรรมการตรวจสอบก็ได้
เว้นแต่อำนาจในการดำเนินการดังต่อไปนี้ จะกระทำได้ก็ต่อเมื่อได้รับอนุมัติจากที่ประชุมผู้ถือหุ้นก่อน
ทั้งนี้ กำหนดให้รายการที่กรรมการหรือบุคคลที่อาจมีความขัดแย้ง มีส่วนได้เสีย
หรืออาจมีความขัดแย้งทางผลประโยชน์อื่นใดกับบริษัทฯ หรือ บริษัทย่อย
ให้กรรมการซึ่งมีส่วนได้เสียในเรื่องนั้น ไม่มีสิทธิออกเสียงลงคะแนนในเรื่องนั้น

  (ก) เรื่องที่กฎหมายกำหนดให้ต้องได้มติที่ประชุมผู้ถือหุ้น

(2) การทำรายการที่กรรมการมีส่วนได้เสียและอยู่ในข่ายที่กฎหมายหรือข้อกำหนดของตลาดหลักทรัพย์ระบุให้ต้องได้รับอนุมัติจากที่ประชุมผู้ถือหุ้น

และในกรณีดังต่อไปนี้จะต้องได้รับความเห็นชอบจากทั้งจากที่ประชุมคณะกรรมการตรวจสอบ
และที่ประชุมผู้ถือหุ้นด้วยคะแนนเสียงไม่น้อยกว่า 3 ใน 4
ของจำนวนเสียงทั้งหมดของผู้ถือหุ้นที่เข้าประชุมและมีสิทธิออกเสียงลงคะแนน

  (ก) การขายหรือโอนกิจการของบริษัทฯทั้งหมดหรือบางส่วนที่สำคัญ

  (ข) การซื้อหรือรับโอนกิจการของบริษัทอื่นหรือบริษัทเอกชนมาเป็นของบริษัทฯ

  (ค) การทำ, แก้ไข หรือเลิกสัญญาเกี่ยวกับการให้เช่ากิจการของบริษัทฯ
  ทั้งหมดหรือบางส่วนที่สำคัญ การมอบหมายให้บุคคลอื่นเข้าจัดการธุรกิจของบริษัทฯ
  หรือการรวมกิจการกับบุคคลอื่นโดยมีวัตถุประสงค์จะแบ่งกำไรขาดทุนกัน

  (ง) การแก้ไขเพิ่มเติมหนังสือบริคณห์สนธิหรือข้อบังคับ

(จ) การเพิ่มทุน, การลดทุน, การออกหุ้นกู้ การควบหรือเลิกบริษัทฯ

9.1.2 คณะกรรมการตรวจสอบ

ณ วันที่ 31 ธันวาคม _2546 บริษัทฯ มีกรรมการตรวจสอบทั้งหมดจำนวน 3 ท่าน ดังต่อไปนี้

  ---- --------------------------------- ---------------------------------
  1.   นายพิพัฒน์ เรืองรองปัญญา               ประธานกรรมการตรวจสอบ

  2.   นางพรทิพา ประดิษฐ์สุขถาวร             กรรมการตรวจสอบ

  3.   นายศุภศักดิ์ จิรเสวีนุประพันธ์             กรรมการตรวจสอบ
  ---- --------------------------------- ---------------------------------

ขอบเขตอำนาจหน้าที่ของคณะกรรมการตรวจสอบ

คณะกรรมการตรวจสอบได้รับมอบหมายจากคณะกรรมการบริษัทฯ
ให้มีหน้าที่รับผิดชอบตรวจสอบการดำเนินงานของบริษัทฯและรายงานตรงต่อคณะกรรมการบริษัทฯ
เพื่อให้การดำเนินงานมีมาตรฐานที่จะก่อให้เกิดประโยชน์สูงสุดแก่บริษัทฯและผู้ถือหุ้น
โดยมีขอบเขตการกำกับดูแล ดังนี้

1.  ดูแลรายงานทางการเงินของบริษัทฯให้ตรงต่อความเป็นจริง, ครบถ้วน, เพียงพอ
    และเชื่อถือได้

2.  ดูแลให้บริษัทฯมีระบบการควบคุมภายในที่เหมาะสมและมีประสิทธิภาพ

3.  พิจารณา คัดเลือก และเสนอแต่งตั้งผู้สอบบัญชีของบริษัทฯ

4.  ดูแลให้บริษัทฯปฏิบัติตามข้อกำหนดและกฎหมายที่เกี่ยวข้อง

5.  ดูแลไม่ไห้เกิดความขัดแย้งทางผลประโยชน์

6.  ปฏิบัติการอื่นใดตามที่คณะกรรมการของบริษัทฯมอบหมาย

7.  จัดทำรายงานกำกับดูแลกิจการของคณะกรรมการตรวจสอบ
    โดยเปิดเผยไว้ในรายงานประจำปีของบริษัทฯ

9.1.3 คณะผู้บริหาร

ณ วันที่ 31 ธันวาคม 2546 บริษัทฯ มีผู้บริหารทั้งหมดจำนวน 6 ท่าน ดังต่อไปนี้

  ----------------------------- ---------------------------------------------
  1. นาย เย็บ ซู ชวน              ประธานเจ้าหน้าที่บริหารและรองผู้อำนวยการฝ่ายการตลาด

  2. นาย ไบรอัน คาวแลนด์          รองผู้อำนวยการฝ่ายผลิตอุปกรณ์จับยึด

  3. นายกวี เวสารัชอารีย์กุล         รองผู้อำนวยการฝ่ายผลิตแม่พิมพ์

  4. นายศรัทธา เพ็ชรอินทร์          รองผู้อำนวยการฝ่ายผลิตชิ้นส่วนรถยนต์

  5. นางเตียว ลี งอ               รองผู้อำนวยการฝ่ายบริหารและการเงิน

  6. นางกรรณิการ์ คติวิชชา          ผู้จัดการฝ่ายบัญชี
  ----------------------------- ---------------------------------------------

 

 ขอบเขตอำนาจหน้าที่ของประธานเจ้าหน้าที่บริหาร

ประธานเจ้าหน้าที่บริหารจะมีขอบเขตอำนาจหน้าที่ ดังนี้

ให้ประธานเจ้าหน้าที่บริหารมีอำนาจดำเนินการตามที่คณะกรรมการบริษัทฯ ได้มอบหมาย
ซึ่งอยู่ภายใต้กฎระเบียบ และข้อบังคับของบริษัทฯ ทั้งนี้
การมอบอำนาจดังกล่าวต้องไม่มีลักษณะเป็นการมอบอำนาจที่ทำให้สามารถอนุมัติรายการที่ตนหรือบุคคลที่อาจมีความขัดแย้ง,
มีส่วนได้เสีย หรืออาจมีความขัดแย้งทางผลประโยชน์ในลักษณะอื่นใด กับบริษัทฯ หรือบริษัทย่อย

(รายละเอียดของกรรมการและผู้บริหารทุกท่านปรากฎในเอกสารแนบ 1)

9.2 การสรรหากรรมการและผู้บริหาร

การคัดเลือกบุคคลที่จะเข้าดำรงตำแหน่งเป็นกรรมการของบริษัทฯ ไม่ได้ผ่านคณะกรรมการสรรหา
วิธีการสรรหากรรมการจะกระทำโดยคณะกรรมการซึ่งจะเป็นผู้พิจารณาคัดเลือกตามเกณฑ์คุณสมบัติตามมาตรา
68 แห่งพระราชบัญญัติบริษัทมหาชนจำกัด พ.ศ. 2535
และตามประกาศคณะกรรมการกำกับหลักทรัพย์และตลาดหลักทรัพย์ที่เกี่ยวข้อง
นอกจากนี้ยังพิจารณาถึงประสบการณ์, ความรู้ และความสามารถ
จากนั้นจึงนำรายชื่อเสนอที่ประชุมผู้ถือหุ้นเพื่อพิจารณาแต่งตั้ง

ในการเลือกตั้งคณะกรรมการของบริษัทฯ จะกระทำโดยที่ประชุมผู้ถือหุ้น
ตามหลักเกณฑ์และวิธีการดังต่อไปนี้

(ก) ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง

(ข) ผู้ถือหุ้นแต่ละคนจะใช้คะแนนเสียงที่มีอยู่ทั้งหมดตาม (ก)
เลือกตั้งบุคคลคนเดียวหรือหลายคนเป็นกรรมการก็ได้
แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

(ค)
บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับการเลือกตั้งเป็นกรรมการเท่าจำนวนกรรมการที่จะพึงมีหรือจะพึงเลือกตั้งในครั้งนั้น
ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะพึงมีหรือพึงเลือกตั้งในครั้งนั้นให้ผู้เป็นประธานเป็นผู้ออกเสียงชี้ขาด

9.3 ค่าตอบแทนผู้บริหาร

ค่าตอบแทนที่เป็นตัวเงิน

+---------------+----------+------------------+-----------------------+
| รายการ        | ผ        |                  |                       |
|               | ลตอบแทนปี |                  |                       |
|               | 2546     |                  |                       |
+---------------+----------+------------------+-----------------------+
|               | จำนวน    | จำนวนเงิน         | รายละเอียดค่าตอบแทน     |
|               |          | (ล้านบาท)         |                       |
|               | (ท่าน)    |                  |                       |
+---------------+----------+------------------+-----------------------+
| กรรมการ       | 8        | 0.42             | เบี้ยประชุม              |
|               |          |                  | และบำเหน็จกรรมการ      |
+---------------+----------+------------------+-----------------------+
| กรรมการบริหาร  | 6        | 8.9              | เงินเดือน โบนัส          |
|               |          |                  | และกองทุนสำรองเลี้ยงชีพ   |
| และผู้บริหาร     |          |                  |                       |
+---------------+----------+------------------+-----------------------+

ค่าตอบแทนอื่น

-ไม่มี-

9.4 การกำกับดูแลกิจการ

ภายใต้สภาวะแวดล้อมทางเศรษฐกิจในปัจจุบันที่มีการเปลี่ยนแปลงอย่างรวดเร็วและต่อเนื่องทำให้บริษัทฯ
ได้มีการปรับปรุงระบบภายในองค์กรให้มีการกำกับ ดูแลกิจการที่ดี
ซึ่งเป็นสิ่งสำคัญต่อทุกองค์กรในการที่จะเพิ่มประสิทธิภาพการบริหารงาน
และสร้างความเชื่อถือในตัวองค์กรให้แก่ผู้ถือหุ้นและบุคคลทั่วไป บริษัทฯ
จึงเล็งเห็นถึงความสำคัญของการนำแนวทางการปฏิบัติ ตามหลักการกำกับดูแลกิจการที่ดีมาใช้
โดยที่คณะกรรมการตรวจสอบได้กำกับดูแล
ระบบควบคุมภายในและข้อมูลที่เกี่ยวกับรายงานทางการเงิน
เพื่อให้การเปิดเผยข้อมูลเป็นไปอย่างโปร่งใส และเพิ่มความเชื่อมันให้แก่ผู้ถือหุ้น
และผู้เกี่ยวข้องทุกฝ่าย จึงได้กำหนดนโยบายการกำกับดูแลกิจการดังนี้

- บริษัทฯ มีการจัดให้มีการประชุมผู้ถือหุ้น โดย
ได้จัดส่งหนังสือนัดประชุมพร้อมทั้งข้อมูลประกอบการประชุมตามวาระต่างๆ
ให้ผู้ถือหุ้นทราบล่วงหน้าก่อนวันประชุมอย่างน้อย 7 วัน โดยมีการบันทึกการประชุมถูกต้อง ครบถ้วน
เพื่อให้ผู้ถือหุ้นสามารถตรวจสอบได้

- บริษัทฯได้ให้ความสำคัญต่อสิทธิของผู้มีส่วนได้เสียทุกกลุ่ม ไม่ว่าจะเป็นผู้มีส่วนได้เสียภายใน ได้แก่
พนักงานและผู้บริหารของบริษัทฯ และบริษัทย่อย หรือผู้มีส่วนได้เสียภายนอก ได้แก่ ลูกค้า เจ้าหนี้
ภาครัฐ และหน่วยงานอื่นๆ ที่เกี่ยวข้อง
เนื่องจากทางบริษัทฯได้ตระหนักถึงแรงสนับสนุนจากผู้มีส่วนได้เสีย
ทางบริษัทฯจึงมีนโยบายปรับปรุงคุณภาพในด้านต่างๆ อย่างต่อเนื่อง จนได้รับใบรับรองคุณภาพต่างๆ
เช่น QS 9000, ISO 14001 เป็นต้น เพื่อช่วยเพิ่มผลผลิต และรักษาคุณภาพสิ่งแวดล้อมไว้

-
ประธานในที่ประชุมได้เปิดโอกาสให้ผู้ถือหุ้นมีสิทธิอย่างเท่าเทียมกันในการตรวจสอบการดำเนินงานของบริษัทฯ
สอบถามและแสดงความคิดเห็นและข้อเสนอแนะต่างๆ

- คณะกรรมการได้มีส่วนร่วมในการกำหนดวิสัยทัศน์ ภารกิจ กลยุทธ์ เป้าหมาย แผนธุรกิจ
และงบประมาณของบริษัทฯ ตลอดจนกำกับดูแลให้ฝ่ายจัดการดำเนินการให้เป็นไปตามแผนธุรกิจ
และงบประมาณที่วางไว้อย่างมีประสิทธิภาพ และประสิทธิผล
รวมถึงการจัดให้บริษัทฯมีระบบควบคุมภายในที่ดี และมาตรการบริหารความเสี่ยงที่เหมาะสม
นอกจากนี้-56คณะกรรมการเป็นผู้พิจารณาการกำหนดและแยกบทบาทหน้าที่
และความรับผิดชอบระหว่างคณะกรรมการ คณะกรรมการตรวจสอบ คณะกรรมการบริหาร
อย่างชัดเจน

- ความขัดแย้งทางผลประโยชน์
บริษัทฯมีนโยบายห้ามกรรมการและผู้บริหารใช้ข้อมูลภายในที่มีสาระสำคัญของบริษัทฯ
ซึ่งยังไม่ได้เปิดเผยต่อสาธารณชนเพื่อประโยชน์ของตนเองหรือผู้อื่น
ซึ่งรวมถึงการซื้อขายหลักทรัพย์ของบริษัทฯ โดยกรรมการ
ผู้บริหารและพนักงานซึ่งอยู่ในหน่วยงานที่ทราบข้อมูลภายในควรหลีกเลี่ยงหรืองดการซื้อขายหลักทรัพย์ของบริษัทฯ
ในช่วงระยะเวลา 1 เดือน ก่อนการเปิดเผยงบการเงินให้แก่สาธารณชน

- จริยธรรมทางธุรกิจทางบริษัทฯ ได้จัดให้มีระเบียบ และแนวปฏิบัติเป็นลายลักษณ์อักษร
รวมถึงกำหนดบทลงโทษทางวินัยไว้ด้วย
เพื่อให้ผู้ที่เกี่ยวข้องยึดถือเป็นแนวทางในการปฏิบัติหน้าที่ตามภารกิจของบริษัทฯ ด้วยความซื่อสัตย์
สุจริต

- การถ่วงดุลของกรรมการที่ไม่เป็นผู้บริหารคณะกรรมการบริษัทฯ มีจำนวน 8 ท่าน ประกอบด้วย

1. กรรมการที่เป็นผู้บริหาร 2 ท่าน

2. กรรมการที่ไม่ได้เป็นผู้บริหาร 3 ท่าน

3. กรรมการตรวจสอบ 3 ท่าน

- การรวมหรือแยกตำแหน่งโครงสร้างคณะกรรมการของบริษัทฯ ประกอบด้วยกรรมการอิสระจำนวน
6 ท่าน ซึ่งจะทำให้เกิดการถ่วงดุลอำนาจและการสอบทานการบริหารงานอย่างมีประสิทธิภาพ

- บริษัทได้กำหนดนโยบายค่าตอบแทนกรรมการ และผู้บริหาร ไว้อย่างชัดเจนและโปร่งใส
รายละเอียดค่าตอบแทนกรรมการและผู้บริหารดังกล่าวข้างต้น

- คณะกรรมการมีการกำหนดการประชุมโดยปกติอย่างน้อยสามเดือนครั้ง
และมีการประชุมพิเศษเพิ่มตามความจำเป็น โดยบริษัทฯ
ได้จัดส่งเอกสารก่อนการประชุมล่วงหน้าอย่างน้อย 7 วัน

- คณะกรรมการบริษัทฯ ได้แต่งตั้งคณะอนุกรรมการเพื่อช่วยในการกำกับดูแลกิจการของบริษัทฯ ดังนี้
คณะกรรมการตรวจสอบ มีวาระการดำรงตำแหน่งคราวละ 1 ปี ประกอบด้วยกรรมการ 3 ท่าน
ทุกท่านเป็นกรรมการอิสระ รายนาม และหน้าที่ของคณะกรรมการตรวจสอบปรากฏอยู่ในส่วนที่ 2 ข้อ
9 ของแบบแสดงรายการข้อมูลประจำปี 2546

- ทางบริษัทฯมีระบบการควบคุมภายในที่เกี่ยวกับระบบการเงิน โดยบริษัทฯ
มีระบบรายงานทางการเงินที่มีประสิทธิภาพ
ซึ่งได้ครอบคลุมถึงการลดความเสี่ยงทางการเงินอย่างมีประสิทธิภาพด้วย

- รายงานของคณะกรรมการ คณะกรรมการบริษัทฯ เป็นผู้รับผิดชอบต่องบการเงินรวมของบริษัทฯ
และบริษัทย่อยซึ่งจัดทำขึ้นตามมาตรฐานการบัญชีที่รับรองทั่วไป โดยเลือกใช้นโยบายบัญชีที่เหมาะสม
และถือปฏิบัติอย่างสม่ำเสมอ และใช้ดุลยพินิจอย่างระมัดระวัง
รวมทั้งมีการเปิดเผยข้อมูลสำคัญอย่างเพียงพอในหมายเหตุประกอบงบการเงิน

- บริษัทฯได้มีโครงการนักลงทุนสัมพันธ์ เพื่อดำเนินการเกี่ยวกับเปิดเผยข้อมูลที่ถูกต้อง
อย่างเพียงพอและทันเวลา แก่นักวิเคราะห์ สื่อมวลชน และนักลงทุน
โดยเข้าร่วมงานแถลงผลการดำเนินงานที่ทางตลาดหลักทรัพย์ฯ จัดขึ้น จัดงานเยี่ยมชมกิจการ
เปิดโอกาสให้ซักถามในงานดังกล่าวอย่างเต็มที่

9.5 การดูแลเรื่องการใช้ข้อมูลภายใน

บริษัทฯได้ดำเนินการแจ้งให้ผู้บริหารฝ่ายต่างๆ
ให้เข้าใจถึงภาระหน้าที่ในการรายงานการถือหลักทรัพย์ในบริษัทฯ ของตนเอง, คู่สมรส
และบุตรที่ยังไม่บรรลุนิติภาวะ
ตลอดจนรายงานการเปลี่ยนแปลงการถือหลักทรัพย์ต่อสำนักงานคณะกรรมการกำกับหลักทรัพย์และตลาดหลักทรัพย์
ตามมาตรา 59 และบทกำหนดโทษตามมาตรา 275 แห่งพระราชบัญญัติหลักทรัพย์และตลาดหลักทรัพย์
พ.ศ. 2535

นอกจากนี้ บริษัทฯมีนโยบายห้ามกรรมการและผู้บริหารใช้ข้อมูลภายในที่มีสาระสำคัญของบริษัทฯ
ซึ่งยังไม่ได้เปิดเผยต่อสาธารณชนเพื่อประโยชน์ของตนเองหรือผู้อื่น
ซึ่งรวมถึงการซื้อขายหลักทรัพย์ของบริษัทฯ โดยกรรมการ,
ผู้บริหารและพนักงานซึ่งอยู่ในหน่วยงานที่ทราบข้อมูลภายใน
ควรหลีกเลี่ยงหรืองดการซื้อขายหลักทรัพย์ของบริษัทฯในช่วงระยะเวลา 1 เดือน
ก่อนการเปิดเผยงบการเงินให้แก่สาธารณชน

9.6 บุคลากร

จำนวนพนักงานทั้งหมดของบริษัทฯ โดยแบ่งแยกตามสายผลิตภัณฑ์ มีรายละเอียดดังต่อไปนี้

  ---------------------------------------- ------------------------------
  ฝ่าย/สายผลิตภัณฑ์                            31 ธันวาคม 2546 (คน)

  อุปกรณ์จับยึด                                102

  แม่พิมพ์                                    78

  ชิ้นส่วนรถยนต์                               347

  อื่น ๆ                                     51

  รวมจำนวนพนักงาน                           578
  ---------------------------------------- ------------------------------

ผลตอบแทนรวมของพนักงานในปี 2546 มีจำนวนเงินรวม 87 ล้านบาท
โดยเป็นผลตอบแทนในรูปของเงินเดือน ค่าล่วงเวลา ค่าสวัสดิการ โบนัสประจำปี
และเงินสบทบกองทุนเลี้ยงชีพ

บริษัทฯ มีสหภาพแรงงาน(labor union)
ซึ่งหัวหน้าสหภาพมีการเจรจากับบริษัทฯในเรื่องผลตอบแทนทุกรูปแบบของพนักงานทุก ๆ 3 ปี

บริษัทฯไม่มีข้อพิพาทด้านแรงงานที่สำคัญใดๆ ในระยะเวลานับแต่ก่อตั้งกิจการมา

นโยบายในการพัฒนาพนักงาน

บริษัทฯมีนโยบายในการจัดทำแผนพัฒนาบุคลากรภายในที่ชัดเจนโดยมีการส่งเสริมการผลิตให้บุคลากรสามารถพัฒนาความรู้ความชำนาญจากการปฏิบัติงานจริงและจากผู้เชี่ยวชาญในแต่ละสายผลิตภัณฑ์
นอกจากนี้
บริษัทฯยังส่งเสริมให้บุคลากรได้เข้ารับการอบรมโดยผู้เชี่ยวชาญจากภายนอกอย่างสม่ำเสมอ
โดยบริษัทฯจะมีการจัดการพัฒนาบุคลากรอย่างน้อยคนละ 25 ชั่วโมงต่อปี